ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยเงินค่าครองชีพลูกจ้างของสำนักงานศาลปกครองพ.ศ. ๒๕๕๔[๑] โดยที่สำนักงานศาลปกครองเป็นส่วนราชการที่เป็นหน่วยธุรการของศาลปกครองและมีอำนาจหน้าที่ในงานธุรการของศาลปกครองดำเนินการเกี่ยวกับคดีและงานอื่นตามที่กฎหมายบัญญัติไว้ และลูกจ้างของสำนักงานศาลปกครองเป็นบุคลากรที่ปฏิบัติงานเกี่ยวเนื่องกับงานคดีหรือปฏิบัติงานสนับสนุนบุคลากรของศาลปกครองในส่วนที่เกี่ยวกับงานคดีจึงสมควรกำหนดให้มีเงินช่วยค่าครองชีพเพื่อเสริมสร้างแรงจูงใจในการปฏิบัติงานให้เหมาะสมและสอดคล้องกับหน้าที่ความรับผิดชอบและสอดคล้องกับสถานการณ์ของค่าครองชีพในปัจจุบันรวมทั้งเพื่อเป็นการส่งเสริมและสนับสนุนให้ลูกจ้างของสำนักงานศาลปกครองปฏิบัติหน้าที่ได้อย่างมีประสิทธิภาพและเกิดประสิทธิผลต่อองค์กรอาศัยอำนาจตามความในมาตรา ๘๔ วรรคหนึ่ง แห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยเงินค่าครองชีพลูกจ้างของสำนักงานศาลปกครอง พ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันที่๑ ตุลาคม ๒๕๕๔ เป็นต้นไปข้อ ๓ ในระเบียบนี้ลูกจ้างของสำนักงานศาลปกครอง หมายความว่าลูกจ้างชั่วคราว ลูกจ้างประจำ พนักงานศาลปกครอง หรือบุคลากรตำแหน่งอื่นใดที่สำนักงานศาลปกครองจ้างไว้ปฏิบัติงานให้แก่สำนักงานศาลปกครองข้อ ๔ ให้ลูกจ้างของสำนักงานศาลปกครองที่ปฏิบัติงานในสำนักงานศาลปกครองมีสิทธิได้รับเงินค่าครองชีพเป็นรายเดือนจากเงินงบประมาณรายจ่ายของสำนักงานศาลปกครองตามบัญชีท้ายระเบียบนี้เว้นแต่กรณีดังต่อไปนี้(๑) อยู่ระหว่างการทดลองปฏิบัติหน้าที่ราชการหรือปฏิบัติงาน(๒) ขาดราชการหรือขาดงานหรือละทิ้งหน้าที่ราชการหรือละทิ้งการปฏิบัติงาน โดยไม่มีเหตุผลอันสมควรไม่มีสิทธิได้รับเงินค่าครองชีพสำหรับวันที่ขาดราชการหรือขาดงานหรือละทิ้งหน้าที่ราชการหรือละทิ้งการปฏิบัติงานโดยไม่มีเหตุผลอันสมควรในวันดังกล่าว(๓) ถูกสั่งพักราชการหรือพักงาน ถูกสั่งให้ออกจากราชการหรือออกจากงานไว้ก่อนหรืออยู่ในระหว่างการอุทธรณ์คำสั่งลงโทษทางวินัยอย่างร้ายแรงไม่มีสิทธิได้รับเงินค่าครองชีพในระหว่างถูกสั่งพักราชการหรือพักงานถูกสั่งให้ออกจากราชการหรือออกจากงานไว้ก่อนหรือในระหว่างการอุทธรณ์คำสั่งลงโทษทางวินัยอย่างร้ายแรง(๔) ถูกสั่งลงโทษภาคทัณฑ์ให้งดจ่ายเงินค่าครองชีพเป็นเวลาหนึ่งเดือนนับแต่วันที่มีคำสั่งลงโทษกรณีถูกสั่งลงโทษตัดเงินเดือนหรือลดเงินเดือนให้งดจ่ายเงินค่าครองชีพเป็นเวลาสามเดือนนับแต่วันที่มีคำสั่งลงโทษข้อ ๕ ในกรณีที่ลูกจ้างของสำนักงานศาลปกครองหยุดหรือขาดราชการหรือหยุดหรือขาดงานโดยไม่มีสิทธิได้รับค่าจ้างในวันใดจะไม่มีสิทธิได้รับเงินค่าครองชีพในวันนั้นด้วยข้อ ๖ ในกรณีที่ลูกจ้างของสำนักงานศาลปกครองผู้ใดได้รับเงินค่าครองชีพไปโดยไม่มีสิทธิที่จะได้รับตามระเบียบนี้ให้ลูกจ้างของสำนักงานศาลปกครองผู้นั้นคืนเงินค่าครองชีพภายในสามสิบวันนับแต่วันที่ได้รับแจ้งถึงการไม่มีสิทธินั้นข้อ ๗ เงินค่าครองชีพตามระเบียบนี้ให้เริ่มจ่ายตั้งแต่วันที่ ๑ ตุลาคม ๒๕๕๔ เป็นต้นไปข้อ ๘ ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๙ ให้เลขาธิการสำนักงานศาลปกครองเป็นผู้รักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ประกาศณ วันที่ ๓ ตุลาคม พ.ศ. ๒๕๕๔หัสวุฒิวิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑. บัญชีอัตราเงินค่าครองชีพลูกจ้างของสำนักงานศาลปกครอง ท้ายระเบียบคณะกรรมการข้าราชการฝ่ายศาลปกครองว่าด้วยเงินค่าครองชีพลูกจ้างของสำนักงานศาลปกครอง พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๕ ตุลาคม ๒๕๕๔ปณตภร/ผู้ตรวจ๒๕ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๗๖ ก/หน้า ๒๑/๒๑ ตุลาคม ๒๕๕๔